Lørdag d. 9. Maj kl. 11 bliver Aalborg Zoos lille isbjørneunge Milak lukket ud i den store del af isbjørneanlægget sammen med sin mor. Siden fødslen d. 7. december sidste år har Milak og hans mor været adskilt fra de andre i isbjørne i et mindre anlæg, men nu er det altså blevet tid til at alle isbjørnene bliver sluset sammen. Den største udfordring for Milak i det store anlæg bliver, at blive fortrolig med den store vanddel i denne del af anlægget. - Vi har erfaring med, at det går uden de store problemer med vandet. Jeg er helt sikker på, at han ikke behøver svømmetimer, siger dyrepasser Frank Thomsen. Ifølge Frank Thomsen glæder personalet i Aalborg Zoo sig meget til at se, hvordan Milak vil reagere. Navnet 'Milak' betyder plet på grønlandsk. Navnet hentyder til den mørke plet, som ungen i lang tid efter fødslen havde i panden.

Referat:
Isbjørneungen Milak i Aalborg Zoo er nu klar til at blive lukket ud i det store isbjørneanlæg, hvor han kan begynde at svømme.